钦定古今图书集成/明伦汇编/氏族典/第497卷 > 《四川总志》 > 邓通
## 钦定古今图书集成/明伦汇编/氏族典/第497卷 > 《四川总志》 > 邓通

按《汉书邓通传》：“通，蜀郡南安人，以濯船为黄头郎。文
帝尝梦欲上天，不能，有一黄头郎推上，觉而之渐台，
见通梦中所见也，甚说幸之。上使善相者相通，当贫
饿死。上曰：‘富通者在我’。赐通铜山，得自铸钱，钱布天
下。文帝病痈，通为嗽吮之。上使太子齰痈，有难色。已
闻通尝齰之，惭。”景帝立，通免。人有告通盗出徼外铸
钱，下吏尽没入之，负责数钜万，竟寄死人家。